تورکیه جمهوریتی ملی مدافعه وزیری خلوصی آقر, عراق نینگ شمالیده گی ترورچیلرنینگ کمپلرینی یوق قیلیش بوییچه قرارلی ایکن لیکلرینی معلوم قیلدی.
آقر, قیصری ولایتیده بولیب اوتگن بیر مراسمده قیلگن معروضه سیده, تورکیه نینگ ایچی و تشقریسیده تروریزم گه قرشی کوره ش نینگ موفقیت بیلن دوام ایتیاتگن لیگینی بیلدیردی.
آقر, "عراق نینگ شمالیده گی ترورچیلرنینگ کمپلرینی یوق قیله میز.  اوشبو توغریده قرارلی میز. هلیکوپتر, اوچاق, سلاح و پول بیریلیب کیم لر تامانیدن قوللب- قوتله نیاتگن لیکلری گه قره مسدن, 85 میلیون وطنداشی میز و چیگره لری میز نینگ خوفسیزلیگی نی تامین ایتیب 40 ییلدن بیری اصیل ملتی میز گه قیین چیلیک توغدیریب کیلیاتگن اوشبو بلا دن عزیز ملتی میز نی قوتقرگونگه قدر بیز نی کیمسه توخته آلمه یدی" دییه قید ایتدی.
تورکیه جمهوریتی قوراللی کوچلری نینگ سوریه نینگ شمالیده تروریزم دهلیزی قوریلیشی پلانی نی خنثی قیلگن لیگینی بیلدیرگن آقر, اوز سوزلرینی, "بیز نینگ هیچ کیمسه نینگ دینی, مذهبی و ملیتی بیلن بیر معما میز یوق.  بیرنینگ بیرته گینه هدفی میز ترورچیلردن عبارت.  ترورچیلر قییرده بولسه بیزنینگ هدفی میز هم او ییر" شکلیده دوام ایتدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
